ຈີນເຜີຍໂສມ ຂີປະນາວຸດນິວເຄຼຍຂ້າມທະວີບ ຕົງເຟີງ-41 ທີ່ຊົງພະລັງ-ລໍ້າໜ້າທີ່ສຸດຂອງປະເທດ
ປັກກິ່ງ, 1 ຕຸລາ 2019 (ຊິນຫົວ) — ຈີນເປີດເຜີຍຂີປະນາວຸດນິວເຄຼຍຂ້າມທະວີບທາງຍຸດທະສາດ ຕົງເຟີງ-41 (Dongfeng-41) ເຊິ່ງຖືເປັນອາວຸດປ້ອງກັນທີ່ຊົງພະລັງ ແລະ ລ້ຳໜ້າຫຼາຍທີ່ສຸດຂອງປະເທດ ທີ່ພິທີສວນສະໜາມທາງທະຫານໃຈກາງນະຄອນຫຼວງປັກກິ່ງ ເນື່ອງໃນວັນຊາດຈີນ (1 ຕຸລາ). ຂະບວນຍານພາຫະນະທີ່ຕິດຕັ້ງເຄື່ອງຍິງຂີປະນາວຸດນິວເຄຼຍທາງຍຸດທະສາດຮຸ່ນໃໝ່ 16 ຄັນ ໄດ້ບັນທຸກຂີປະນາວຸດ ຕົງເຟີງ-41 ຜ່ານຈະຕຸລັດທຽນອັນເໝີນ ລະຫວ່າງພິທີສວນສະໜາມທີ່ຈັດຂຶ້ນເພື່ອສະເຫຼີມສະຫຼອງວາລະຄົບຮອບ 70 ປີ ການກໍ່ຕັ້ງສາທາລະນະລັດປະຊາຊົນຈີນ (PRC). ລາຍງານລະບຸວ່າຂີປະນາວຸດຕົງເຟີງ-41 ເຊິ່ງນັບເປັນແກນຫຼັກຂອງຄວາມເຂັ້ມແຂງດ້ານຂີປະນາວຸດນິວເຄຼຍທາງຍຸດທະສາດຂອງຈີນ ມີບົດບາດສຳຄັນຕໍ່ການຖ່ວງດຸນທາງຍຸດທະສາດ, ການຄວບຄຸມອາວຸດປ້ອງກັນ ແລະ ການເອົາຊະນະການຕໍ່ສູ້ຂັ້ນເດັດຂາດ. ຂໍຂອບໃຈ/ທີ່ມາ